4i8 
VITA BELGARUM 
nîny 
Jehova Zebaoth. 
« Sumrae Parens rerum , tuus est exercitus omnis 
• Per mare, per terras , sydereuinque polum. 
» Quando jubés , illis deponis sede superbos, 
.. Illorum mites mente tueris ope ! 
» Hinc exercituum Deus et tam sæpe vocaris, 
» Ne tua præmonitus temnere jussa velirn. » 
Hue adde initium primi Hymni: 
« O nimium felix, quisquis consulta récusât 
» Quæ rata vult, aut quæ turba maligna probat. 
» Nec reprobi, pietatis amans vestigia calcat, 
» Ejus at insanum vitat et odit iter. 
» Nec sociare tibi sese vult, sanna, sodali , 
» Nec, sarcasme procax, sede sedere tua. » 
Næ iste impar Hobbesio congressus est gladiator, nisi arma 
in hanc arenam meliora attulerit. Paquot. T. XVIII. Me'm. 
p. 27 — 28, dicit Cocquium puritatem linguæ, suavitatem 
Poëticam et leges versuum violasse. Priora vidimus, in pos- 
terius crimen mihi inquirere non vacat. Alia admissa satis 
fidei faciunt. — 
BROUKHUSIUS (JANUS), 
AMSTELODAMENSIS. 
Janus Broukhusius iis majoribus ortus est, qui in agro 
olim Ultrajectensi magna auctoritate et honore floruerunt, 
eaque origine dignos habuit parentes. In puero apparebat 
morum quædam gravitas, et memoria supra ætatem felix. 
